|  |  |
| --- | --- |
| ΣΥΛΛΟΓΟΣ Εκπαιδευτικών Π.Ε. ΑΝ. Αττικής «Ο ΣΩΚΡΑΤΗΣ» | Αχαρνές : 24/ 02 / 2019 |
| Kάχι Καχιασβίλι 6 Ολυμπιακό χωριό Αχαρνές Πληροφορίες : Παπαγιαννόπουλος Αποστόλης Τηλ. 6978896216 [http://syllogos-socratis.gr/](http://syllogos-sokratis.gr/) mail: sokratis.syllogos@gmail.com Facebook: Σύλλογος Εκπαιδευτικών Σωκράτης  | Προς: ΕΚΠΑΙΔΕΥΤΙΚΟΥΣ , ΔΟΕ , Μ.Μ.Ε |

**ΔΕΛΤΙΟ ΤΥΠΟΥ**

Την Παρασκευή, 22 Φεβρουαρίου το Δ.Σ. του Συλλόγου μας, πραγματοποίησε παρέμβαση στο σεμινάριο των συντονιστών της Ανατολικής Αττικής με Συλλόγους Πρωτοβάθμιας και Δευτεροβάθμιας Εκπαίδευσης Αν. Αττικής.

 Ο Πρόεδρος του Συλλόγου μας τόνισε την πάγια θέση του Συλλόγου ότι η αξιολόγηση, με οποιαδήποτε μορφή κι αν έρθει (αυτοαξιολόγηση, αποτίμηση έργου σχολικής μονάδας, αξιολόγηση στελεχών) θα έχει σαν αποτέλεσμα την κατηγοριοποίηση των σχολείων, των εκπαιδευτικών. Είναι τιμωρητική, αφού συνδέεται με μειώσεις μισθών ακόμη και με απολύσεις.

Επιπλέον επεσήμανε ότι κάθε προσπάθεια να επιβάλλουν οποιαδήποτε μορφή αξιολόγησης θα βρει απέναντί της το σύνολο των συναδέλφων.

**Καλούμε του συναδέλφους σε επαγρύπνηση για να μην βρουν πρόσφορο έδαφος οι προσπάθειες της σημερινής κυβέρνησης αλλά και όλων όσων σκέφτονται να εφαρμόσουν την ίδια πολιτική.**

Το σεμινάριο τελικά δεν πραγματοποιήθηκε κάτω από τη σθεναρή αντίδραση των εκπαιδευτικών.

Μπορούμε και πρέπει να τους σταματήσουμε .

Είναι στο χέρι μας να μην αφήσουμε να περάσουν τα σχέδιά τους.

**Για το Δ.Σ**

 **Ο ΠΡΟΕΔΡΟΣ H ΓΡΑΜΜΑΤΕΑΣ**

**ΑΠΟΣΤΟΛΗΣ ΠΑΠΑΓΙΑΝΝΟΠΟΥΛΟΣ ΔΕΣΠΟΙΝΑ ΧΟΥΤΑ**